Free Will
آدم کو سجدے کا حکم فرشتوں سمیت جنوں کی بھی آزمایش تھی۔ جیسے دنیا میں خدا انسانوں کو بہت سے آزمایش میں ڈالتا ہے۔ اس میں کچھ کامیاب ہوتے ہیں اور کچھ ناکام۔ فرشتوں نے خدا کے حکم کو تسلیم کیا اور جنوں میں سے ابلیس نے انکار کیا۔ یہ خدا منصوبہ نہیں تھا کہ ابلیس اس کا انکار کرے۔ اس نے جو کرنا تھا وہ کیا۔ انسان کی نیکی اور بدی میں انتخاب کی آزمایش شیطان کی وجہ سے نہیں ہے۔ وہ پہلے سے طے تھی۔ آدم کو دنیا میں بھیجنے کا ذکر آدم کو سجدہ کرانے سے پہلے کیا گیا ہے۔ یہی وجہ ہے کہ جب ابلیس نے ابھی سجدے سے انکار نہیں کیا تھا۔ اس وقت بھی فرشتوں نے انسان کو دیکھ کر یہ کہا تھا کہ یہ زمین میں فساد مچائے گا۔ نیکی اور بدی کا منبع انسان کا نفس ہے۔ وہی اسے اچھے اور برے کاموں پر ابھارتا ہے۔ شیطان صرف ان لوگوں کو بہکاتا ہے جو اپنے نفس کی بری باتوں پر عمل کرتے ہیں۔ اور کرتے چلے جاتے ہیں۔